பா..ட்..டி... வெள்ளரி பிஞ்சு எவ்வளவு, ``நான் யாருக்கிட்டையும் காசு கேட்பதில்லை. நீங்க எடுத்துட்டுக் கொடுப்பதைக் கொடுங்க சாமீ...'' சரி எங்க மிளகாய்ப் பொடி, ``யாரோ எடுத்துட்டு போயிட்டாங்க சாமீ'' என்று கண்ணீர் விட்டார். அவரை அசுவாசப்படுத்தி அருகில் உள்ள மரத்தின் நிழலின் அமர வைத்து விசாரித்தபோது, ``என் பேரு பழனியம்மாள். எங்க வீட்டுக்காரர் பேரு சின்னண்ணன். எங்களுக்கு தங்கம்மாள், நாகம்மாள் என ரெண்டு பிள்ளைகள். எல்லோரும் செத்துப் போயிட்டாங்க. இந்த உசுரு மட்டும்தான் போகாம இழுத்துட்டு கிடக்குது. எல்லோரும் வயதாகி நோய் வந்து செத்துட்டாங்க. என் ரெண்டு பொண்ணுங்களுக்கும் கல்யாணம் செய்து கொடுத்த பிறகு இறந்தாங்க. சின்னப் பொண்ணுக்கு குழந்தைகள் இல்லை. பெரிய பொண்ணுக்கு ஒரு பையன், ஒரு பொண்ணு இருந்தது. அவுங்க எங்க இருக்காங்க. என்ன பண்ணுறாங்கன்னு எந்தத் தொடர்பும் இல்ல.